HU

II. MELLÉKLET

„II. MELLÉKLET

**ÚTMUTATÓ A SZAVATOLÓTŐKÉRE ÉS A SZAVATOLÓTŐKE-KÖVETELMÉNYEKRE VONATKOZÓ ADATSZOLGÁLTATÁSHOZ**

**II. RÉSZ: TÁBLASPECIFIKUS ÚTMUTATÓ**

(…)

CSOPORTSZINTŰ SZAVATOLÓTŐKE-MEGFELELÉS: INFORMÁCIÓK A CSOPORTBA TARTOZÓ SZERVEZETEKRŐL (GS)

2.1. Általános megjegyzések

27. A C 06.01-es és C 06.02-es táblán a szavatolótőke-követelmények konszolidált alapon történő számítása esetén kell adatot szolgáltatni. A C 06.02 tábla négy részből áll, amelyek célja különböző információk gyűjtése a konszolidációs körbe bevont valamennyi szervezetről, ezen belül az adatot szolgáltató intézményről:

a) a konszolidáció körébe bevont szervezetek;

b) részletes információk a csoportszintű szavatolótőke-megfelelésről;

c) az egyes szervezeteknek a csoportszintű szavatolótőke-megfeleléshez való hozzájárulásával kapcsolatos információk;

d) a tőkepufferekkel kapcsolatos információk.

28. Az 575/2013/EU rendelet 7. cikke alapján mentesülő intézmények kizárólag a 0010–0065-as és 0250–0400-as oszlopban szolgáltatnak adatot.

29. A feltüntetett adatoknak figyelembe kell venniük az 575/2013/EU rendelet összes olyan átmeneti rendelkezését, amely az adott adatszolgáltatás időpontjában alkalmazandó volt.

2.2. Részletes információk a csoportszintű szavatolótőke-megfelelésről

30. A C 06.02 tábla második része (részletes információk a csoportszintű szavatolótőke-megfelelésről, 0070–0240-es oszlop) célja információk gyűjtése azon hitelintézetekről és egyéb szabályozott pénzügyi vállalkozásokról, amelyek egyedi alapon ténylegesen konkrét tőkemegfelelési követelmények hatálya alá tartoznak. Az adatszolgáltatás körébe tartozó valamennyi szervezetre vonatkozóan rögzíti az egyes kockázati kategóriák szavatolótőke-követelményeit, valamint a tőkemegfelelés megállapításához szükséges szavatolótőke mértékét.

31. A részesedések arányos konszolidálása esetében a szavatolótőke-követelményekkel és a szavatolótőkével kapcsolatos adatok az adott arányos összegeknek felelnek meg.

2.3. Az egyes szervezeteknek a csoportszintű szavatolótőke-megfeleléshez való hozzájárulásával kapcsolatos információk

32. A C 06.02 tábla harmadik része és a C 06.01 tábla (az 575/2013/EU rendelet szerinti konszolidációs körbe vont egyes szervezeteknek – ezen belül azoknak, amelyekre egyedi alapon nem vonatkoznak konkrét tőkemegfelelési követelmények – a csoportszintű szavatolótőke-megfeleléshez való hozzájárulásával kapcsolatos információk, 0250–0400-as oszlop) meghatározza, hogy a csoporton belül mely szervezetek generálják a kockázatokat és vonnak be szavatolótőkét a piacról, amelyhez a könnyen hozzáférhető vagy könnyen újrafeldolgozható adatokat használja fel a tőkemegfelelési mutató egyedi vagy szubkonszolidált alapon történő rekonstruálása nélkül. A szervezet szintjén a kockázatra és a szavatolótőkére vonatkozó adatok egyaránt a csoportszintű adatokhoz járulnak hozzá, és nem egyedi alapon számított tőkemegfelelési mutató részei, így egymással nem hasonlíthatók össze.

33. A harmadik rész ezenkívül magában foglalja a konszolidált szavatolótőkében figyelembe vehető, a kisebbségi részesedésekbe, AT1 tőkébe és T2 tőkébe beszámítható elemek összegét is.

34. Mivel a tábla harmadik része „hozzájárulásokat” említ, az itt feltüntetendő adatok adott esetben elmaradnak a csoportszintű szavatolótőke-megfeleléssel kapcsolatos részletes információkat tartalmazó oszlopokban megadott adatoktól.

35. A követendő alapelv szerint mind a kockázatok, mind a szavatolótőke szempontjából egységes módon kell kiküszöbölni az azonos csoporton belüli kölcsönös kitettségeket annak érdekében, hogy a csoport konszolidált CA táblában megadott értékek fedezete az egyes szervezetek csoportszintű szavatolótőke-megfelelésre vonatkozó táblában feltüntetett értékek hozzáadásával biztosítható legyen. Azokban az esetekben, amikor az 1 %-os küszöbérték túllépésére nem kerül sor, a CA táblához nem alkalmazható közvetlen kapcsolat.

36. Az intézményeknek meg kell határozniuk a szervezetek közötti legcélszerűbb felosztási módszert a piaci kockázatot és működési kockázatot érintő esetleges diverzifikációs hatások figyelembevétele céljából.

37. Egy konszolidált csoport magában foglalhat egy másik konszolidált csoportot. Ez azt jelenti, hogy a részcsoportba tartozó szervezetekről külön-külön kell adatot szolgáltatni a teljes csoport GS tábláján, még akkor is, ha a részcsoportra magára is vonatkoznak adatszolgáltatási követelmények. Az a részcsoport, amelyre adatszolgáltatási követelmények vonatkoznak, szintén benyújtja a GS táblát a csoportot alkotó minden egyes szervezetre vonatkozóan külön-külön, annak ellenére, hogy ezeket az adatokat tartalmazza a magasabb szinten konszolidált csoportra vonatkozó GS tábla.

38. Az intézmény egy szervezetnek a teljes kockázati kitettségértékhez való hozzájárulásáról adatot szolgáltat akkor, ha szervezet teljes kockázati kitettségértéke meghaladja a csoport teljes kockázati kitettségértékének 1 %-át, vagy ha a szervezet teljes szavatoló tőkéje meghaladja a csoport teljes szavatoló tőkéjének 1 %-át. Ez a küszöbérték nem alkalmazandó olyan leányvállalatok vagy alcsoportok esetében, amelyek kisebbségi részesedés vagy a szavatolótőke részét képező, az AT1 tőkébe vagy T2 tőkébe beszámítható instrumentumok formájában szavatolótőkét bocsátanak a csoport rendelkezésére.

2.4. C 06.01 – CSOPORTSZINTŰ SZAVATOLÓTŐKE-MEGFELELÉS: INFORMÁCIÓK A CSOPORTBA TARTOZÓ SZERVEZETEKRŐL – ÖSSZESEN (GS Total)

|  |  |
| --- | --- |
| Oszlopok | Útmutató |
| 0250–0400 | A KONSZOLIDÁCIÓ KÖRÉBE BEVONT SZERVEZETEK  Lásd a 06.02 táblához tartozó útmutatót. |
| 0410–0480 | TŐKEPUFFEREK  Lásd a 06.02 táblához tartozó útmutatót. |

|  |  |
| --- | --- |
| Sorok | Útmutató |
| 0010 | ÖSSZESEN  Ebben a sorban a C 06.02 tábla soraiban feltüntetett értékek összegét kell szerepeltetni. |

2.5. C 06.02 – CSOPORTSZINTŰ SZAVATOLÓTŐKE-MEGFELELÉS: INFORMÁCIÓK A CSOPORTBA TARTOZÓ SZERVEZETEKRŐL (GS)

|  |  |
| --- | --- |
| Oszlopok | Útmutató |
| 0011–0060 | A KONSZOLIDÁCIÓ KÖRÉBE BEVONT SZERVEZETEK  E tábla célja, hogy az 575/2013/EU rendelet első része II. címének 2. fejezete szerinti konszolidációba bevont valamennyi szervezetről egyedileg gyűjtsön információkat. |
| 0011 | NÉV  A konszolidáció körébe bevont szervezet neve. |
| 0021 | KÓD  A sorazonosító részét képező kódnak minden egyes jelentett jogalany esetében egyedinek kell lennie. Intézmények és biztosítók esetében a kód a LEI-kód. Más jogalanyok esetében a kód a LEI-kód, vagy ha nem áll rendelkezésre, valamely nemzeti kód. A kódnak egyedinek kell lennie, és azt (időben is) következetesen kell használni a táblákban. A kód mezőnek mindig kell tartalmaznia valamilyen értéket. |
| 0026 | KÓDTÍPUS  Az intézményeknek a 0021-es oszlopban feltüntetett kódtípust „LEI-kód”-ként vagy „Nem-LEI-kód”-ként kell megadniuk. A kódtípust mindig meg kell adni. |
| 0027 | NEMZETI KÓD  Az intézmények akkor is megadhatják a nemzeti kódot, amikor a „Kód” oszlopban a LEI-kódot tüntetik fel azonosítóként. |
| 0030 | INTÉZMÉNY VAGY ANNAK MEGFELELŐ (IGEN / NEM)  Az „IGEN” értéket kell megadni akkor, ha a szervezetre az 575/2013/EU rendelet és a 2013/36/EU irányelv szerinti szavatolótőke-követelmények, vagy legalább a Bázel-szabályokkal egyenértékű rendelkezések vonatkoznak.  Egyéb esetben a „NEM” értéket kell megadni.   Kisebbségi részesedések:  az 575/2013/EU rendelet 81. cikke (1) bekezdése a) pontjának ii. alpontja és 82. cikke (1) bekezdése a) pontjának ii. alpontja.  A kisebbségi részesedések, valamint a leányvállalatok által kibocsátott AT1 tőke és T2 tőkeinstrumentumok szempontjából az olyan leányvállalatok instrumentumai vehetők figyelembe, amelyek az alkalmazandó nemzeti jognál fogva az 575/2013/EU rendelet követelményeinek hatálya alá tartozó intézmények vagy vállalkozások. |
| 0035 | SZERVEZET TÍPUSA  A szervezet típusát a következő kategóriák alapján kell feltüntetni:  a) hitelintézet  Az 575/2013/EU rendelet 4. cikke (1) bekezdésének 1. pontja.  b) befektetési vállalkozás  Az 575/2013/EU rendelet 4. cikke (1) bekezdésének 2. pontja.  c) pénzügyi intézmény (egyéb)  Az 575/2013/EU rendelet 4. cikke (1) bekezdésének 20., 21. és 26. pontja.  Az 575/2013/EU rendelet 4. cikke (1) bekezdésének 26. pontja szerinti pénzügyi vállalkozások, amelyek a d), e) vagy g) kategória egyikébe sem tartoznak;  d) (vegyes) pénzügyi holdingtársaság  Az 575/2013/EU rendelet 4. cikke (1) bekezdésének 20. és 21. pontja.  e) kiegészítő szolgáltatásokat nyújtó (járulékos) vállalkozás  Az 575/2013/EU rendelet 4. cikke (1) bekezdésének 18. pontja.  f) különleges célú gazdasági egység  Az 575/2013/EU rendelet 4. cikke (1) bekezdésének 66. pontja.  g) fedezettkötvény-társaság  Fedezett kötvények kibocsátása vagy fedezett kötvény fedezetéül szolgáló biztosíték tartása céljából létrehozott szervezet, ha a fenti a), b) vagy d)–f) kategóriák egyikébe sem tartozik.  h) egyéb típusú szervezet  Az a)–g) pontban említettektől eltérő szervezet.  Amennyiben valamely szervezet nem tartozik az 575/2013/EU rendelet és a 2013/36/EU irányelv hatálya alá, de a bázeli előírásokkal legalább egyenértékű előírások hatálya alá tartozik, a vonatkozó kategóriát a legnagyobb gondosság elve alapján kell meghatározni. |
| 0040 | **AZ ADATOK TERJEDELME: egyedi alapon teljeskörűen konszolidált (SF) vagy egyedi alapon részlegesen konszolidált (SP)**  Teljeskörűen konszolidált egyedi leányvállalatok esetében „SF” értéket kell megadni.  Teljeskörűen konszolidált egyedi leányvállalatok esetében „SP” értéket kell megadni. |
| 0050 | **ORSZÁGKÓD**  Az intézményeknek a kétbetűs országkódot az ISO 3166-1 alpha-2 szabvány szerint kell megadniuk. |
| 0060 | RÉSZESEDÉS ARÁNYA (%)  Az anyavállalat által a leányvállalatokban birtokolt tényleges tőkerészesedés. Közvetlen leányvállalat teljes körű konszolidálása esetében a tényleges részesedés pl. 70 %. Az 575/2013/EU rendelet 4. cikke (1) bekezdése 16. pontjának megfelelően egy leányvállalatban birtokolt, feltüntetendő részesedés az érintett leányvállalatok közötti részesedések szorzataként adódik. |
| 0065 | **BESZÁMÍTÓ CSOPORT**  „Beszámító csoport”: a következők bármelyike:   * olyan szervezetek csoportja, amelyek esetében az illetékes hatóság az 575/2013/EU rendelet 325b. cikkével összhangban engedélyezte, hogy az adott csoport egyik intézményében vagy vállalkozásában lévő pozíciókat az adott csoport egy másik intézményében vagy vállalkozásában fennálló pozíciók beszámítására használják; * bármely olyan egyedi szervezet, amelynek pozícióit nem lehet beszámítani az ugyanazon csoporthoz tartozó, a 2013/36/EU irányelv szerinti összevont alapú felügyelet hatálya alá tartozó bármely más szervezet pozícióiba, mivel az illetékes hatóság nem adta meg az említett rendelet 325b. cikke szerinti engedélyt.   Az intézményeknek akkor kell megadniuk a táblában felsorolt szervezetek beszámító csoportját, ha megfelelnek az alábbi két feltételnek:  a) a piaci kockázatnak kitett üzleti tevékenységükre vonatkozó szavatolótőke-követelményt az 575/2013/EU rendelet harmadik része IV. címének 1a. és/vagy 1b. fejezetével összhangban számítják ki, vagy az említett rendelet 430. cikkének (2a) vagy (2b) bekezdésével összhangban az említett szavatolótőke-követelmények tekintetében adatszolgáltatási kötelezettség hatálya alá tartoznak;  b) a 2013/36/EU irányelv szerinti összevont felügyelet alá tartozó csoport legalább két beszámító csoportot foglal magában.  Ebben az oszlopban a következőt kell feltüntetni: „1. beszámító csoport”, „2. beszámító csoport” stb. A jogi személyek és a beszámító csoportok közötti hozzárendelésnek következetesnek kell lennie mind időben, mind az adott összevont felügyelet alá tartozó csoport adatszolgáltatásai között, mind a beszámító csoportoknak az [(EU) 2021/453 rendelet I. mellékletében] szereplő táblákban történő azonosítása tekintetében.  Ha az intézmény megfelel az a) pont szerinti feltételnek, de a 2013/36/EU irányelv szerinti összevont felügyelet alá tartozó csoport csak egyetlen beszámító csoportot tartalmaz, akkor az intézmény az e táblában feltüntetett csoport anyavállalatának megfelelő sorban az „egyetlen beszámító csoport” értéket tünteti fel. |
| 0070–0240 | SZAVATOLÓTŐKE-KÖVETELMÉNY HATÁLYA ALÁ TARTOZÓ SZERVEZETEKKEL KAPCSOLATOS INFORMÁCIÓK  A részletes információkat tartalmazó rész (0070–0240-es oszlop) kizárólag az olyan szervezetekről és alcsoportokról gyűjt információkat, amelyekre – mivel az 575/2013/EU rendelet első része II. címének 2. fejezete szerinti konszolidáció körébe tartoznak – az 575/2013/EU rendeletben meghatározott tőkemegfelelési követelmények, vagy legalább a bázeli szabályokkal egyenértékű rendelkezések ténylegesen vonatkoznak (vagyis amelyeknél a 0030-as oszlop értéke „igen”).  Egy konszolidált csoporton belüli valamennyi olyan egyedi intézményről, amelyre szavatolótőke-követelmények vonatkoznak, az intézmény helyétől függetlenül információt kell adni.  Az ebben a részben megadott adatoknak tükrözniük kell az intézmény tevékenységének helye szerinti tőkemegfelelési szabályokat (ezért ehhez a táblához nem szükséges egyedi alapon az anyaintézmény szabályai szerinti kettős számítást végezni). Az 575/2013/EU rendelettől eltérő helyi tőkemegfelelési szabályok esetén hasonló felosztás hiányában az információkat akkor kell megadni, ha a megfelelő részletezettségű adatok rendelkezésre állnak. Ez a rész tehát olyan konkrét adatokat tartalmazó tábla, amely a csoport egyedi intézményei által elvégzendő számításokat összegzi, figyelembe véve azt, hogy az intézmények közül egyesekre eltérő tőkemegfelelési szabályok vonatkozhatnak.  **Adatszolgáltatás a befektetési vállalkozások fix általános költségeiről:**  A befektetési vállalkozásoknak meg kell adniuk a tőkemegfelelési mutatónak az 575/2013/EU rendelet 95., 96., 97. és 98. cikke szerinti számításában figyelembe vett fix általános költségekkel kapcsolatos szavatolótőke-követelményeket.  A teljes kockázati kitettségértéknek a fix általános költségekhez kapcsolódó részét e tábla 0100-as oszlopában kell megadni. |
| 0070 | TELJES KOCKÁZATI KITETTSÉGÉRTÉK  A 0080–0110-es oszlopok összegét kell megadni. |
| 0075 | EBBŐL: TŐKEKÜSZÖBÉRTÉK MIATTI KIIGAZÍTÁS (TŐKEKÜSZÖBÉRTÉK TREA)  A gazdálkodó egységeknek az egyéni alapon kiszámított tőkeküszöbérték miatti kiigazítást kell megadniuk. |
| 0080 | HITELKOCKÁZAT; PARTNERKOCKÁZAT; FELHÍGULÁSI KOCKÁZAT, NYITVA SZÁLLÍTÁSOK, KIEGYENLÍTÉSI/TELJESÍTÉSI KOCKÁZAT  Az ebben az oszlopban feltüntetendő érték a CA2 tábla 0040-es sorában (HITELKOCKÁZATRA, PARTNERKOCKÁZATRA ÉS FELHÍGULÁSI KOCKÁZATRA, VALAMINT NYITVA SZÁLLÍTÁSOKRA VONATKOZÓ, KOCKÁZATTAL SÚLYOZOTT KITETTSÉGÉRTÉKEK) feltüntetendő értékekkel megegyező vagy egyenértékű kockázattal súlyozott kitettségértékeknek, valamint a 0490-es sorában (A KIEGYENLÍTÉSI/TELJESÍTÉSI KOCKÁZAT TELJES KOCKÁZATI KITETTSÉGÉRTÉKE) feltüntetendő értékekkel megegyező vagy egyenértékű szavatolótőkekövetelmény-összegeknek az összege. |
| 0090 | PIACI KOCKÁZATOK  Az ebben az oszlopban feltüntetendő érték a CA2 tábla 0520-as sorában (A PIACI KOCKÁZATNAK KITETT ÜZLETI TEVÉKENYSÉG TELJES KOCKÁZATI KITETTSÉGÉRTÉKE) megadott összeggel megegyező vagy egyenértékű tőkekövetelmény-összeg. |
| 0100 | MŰKÖDÉSI KOCKÁZAT  Az ebben az oszlopban feltüntetendő érték a CA2 tábla 0590-es sorában (MŰKÖDÉSI KOCKÁZAT (OpR) TELJES KOCKÁZATI KITETTSÉGÉRTÉKE) megadott összeggel megegyező vagy egyenértékű kitettségérték.  Ebben az oszlopban kell megadni a fix általános költségeket, ezen belül a CA2 tábla 0630-as sorának értékét (FIX ÁLTALÁNOS KÖLTSÉGEKBŐL EREDŐ TOVÁBBI KOCKÁZATI KITETTSÉGÉRTÉK). |
| 0110 | EGYÉB KOCKÁZATI KITETTSÉGÉRTÉKEK  Az ebben az oszlopban feltüntetendő érték az előzőekben külön nem említett kitettségértékeket foglalja magában. A CA2 tábla 0640-es, 0680-as és 0690-es sorában megadott értékek összege. |
| 0120–0240 | RÉSZLETES INFORMÁCIÓK A CSOPORTSZINTŰ SZAVATOLÓTŐKE-MEGFELELÉSRŐL  Az alábbi oszlopokban feltüntetett információk tükrözik azon tagállam helyi tőkemegfelelési szabályait, ahol a szervezet vagy alcsoport tevékenységi helye van. |
| 0120 | SZAVATOLÓTŐKE  Az ebben az oszlopban feltüntetendő érték a CA1 tábla 0010-es sorában (SZAVATOLÓTŐKE) megadott összeggel megegyező vagy egyenértékű szavatolótőke-összeg. |
| 0130 | EBBŐL: A SZAVATOLÓTŐKÉBE BESZÁMÍTHATÓ  Az 575/2013/EU rendelet 82. cikke.  Az oszlop csak az egyedi adatszolgáltatás hatálya alá tartozó, teljes mértékben konszolidált intézményi leányvállalatok adatait tartalmazza.  A fenti leányvállalatok esetében befolyásoló részesedésnek minősülnek a vállalkozásokon kívüli és az 575/2013/EU rendelet szerinti konszolidáció körébe bevont személyek tulajdonában álló instrumentumok, valamint az ezekhez kapcsolódó eredménytartalékok, ázsió és egyéb tartalékok.  A feltüntetendő érték magában foglalja az átmeneti rendelkezések hatásait. Az adatszolgáltatás időpontjában figyelembe vehető összeg. |
| 0140 | KAPCSOLÓDÓ SZAVATOLÓTŐKE-INSTRUMENTUMOK, KAPCSOLÓDÓ EREDMÉNYTARTALÉKOK, NÉVÉRTÉKEN FELÜLI BEFIZETÉSEK ÉS EGYÉB TARTALÉKOK  Az 575/2013/EU rendelet 87. cikke (1) bekezdésének b) pontja. |
| 0150 | T1 TŐKE ÖSSZESEN  Az 575/2013/EU rendelet 25. cikke. |
| 0160 | EBBŐL: A T1 TŐKÉBE BESZÁMÍTHATÓ  Az 575/2013/EU rendelet 82. cikke.  Az oszlop csak az egyedi adatszolgáltatás hatálya alá tartozó, teljes mértékben konszolidált intézményi leányvállalatok adatait tartalmazza.  A fenti leányvállalatok esetében befolyásoló részesedésnek minősülnek az 575/2013/EU rendelet szerinti konszolidáció körébe bevont vállalkozásokon kívüli személyek tulajdonában álló instrumentumok, valamint az ezekhez kapcsolódó eredménytartalék és ázsió.  A feltüntetendő érték magában foglalja az átmeneti rendelkezések hatásait. Az adatszolgáltatás időpontjában figyelembe vehető összeg. |
| 0170 | KAPCSOLÓDÓ T1 INSTRUMENTUMOK, KAPCSOLÓDÓ EREDMÉNYTARTALÉKOK ÉS NÉVÉRTÉKEN FELÜLI BEFIZETÉSEK  Az 575/2013/EU rendelet 85. cikke (1) bekezdésének b) pontja. |
| 0180 | ELSŐDLEGES ALAPVETŐ (CET1) TŐKE  Az 575/2013/EU rendelet 50. cikke. |
| 0190 | EBBŐL: KISEBBSÉGI RÉSZESEDÉSEK  Az 575/2013/EU rendelet 81. cikke.  Az oszlop kizárólag a teljeskörűen konszolidált intézményi leányvállalatok adatait tartalmazza, az 575/2013/EU rendelet 84. cikkének (3) bekezdésében említett leányvállalatok kivételével. Az 575/2013/EU rendelet 84. cikkében előírt valamennyi számítás szempontjából az egyes leányvállalatokat adott esetben a 84. cikk (2) bekezdésének megfelelően szubkonszolidált alapon, egyéb esetekben egyedi alapon kell figyelembe venni.  A fenti leányvállalatok esetében kisebbségi részesedésnek minősülnek az 575/2013/EU rendelet szerinti konszolidáció körébe bevont vállalkozásokon kívüli személyek tulajdonában álló CET1 tőkeinstrumentumok, valamint az ezekhez kapcsolódó eredménytartalékok és ázsió.  A feltüntetendő érték magában foglalja az átmeneti rendelkezések hatásait. Az adatszolgáltatás időpontjában figyelembe vehető összeg. |
| 0200 | KAPCSOLÓDÓ SZAVATOLÓTŐKE-INSTRUMENTUMOK, KAPCSOLÓDÓ EREDMÉNYTARTALÉKOK, NÉVÉRTÉKEN FELÜLI BEFIZETÉSEK ÉS EGYÉB TARTALÉKOK  Az 575/2013/EU rendelet 84. cikke (1) bekezdésének b) pontja. |
| 0210 | KIEGÉSZÍTŐ ALAPVETŐ (AT1) TŐKE  Az 575/2013/EU rendelet 61. cikke. |
| 0220 | EBBŐL: AZ AT1 TŐKÉBE BESZÁMÍTHATÓ  Az 575/2013/EU rendelet 82. és 83. cikke  Az oszlop kizárólag a teljeskörűen konszolidált intézményi leányvállalatok adatait tartalmazza, az 575/2013/EU rendelet 85. cikkének (2) bekezdésében említett leányvállalatok kivételével. Az 575/2013/EU rendelet 85. cikkében előírt valamennyi számítás szempontjából az egyes leányvállalatokat adott esetben a 85. cikk (2) bekezdésének megfelelően szubkonszolidált alapon, egyéb esetekben egyedi alapon kell figyelembe venni.  A fenti leányvállalatok esetében kisebbségi részesedésnek minősülnek az 575/2013/EU rendelet szerinti konszolidáció körébe bevont vállalkozásokon kívüli személyek tulajdonában álló AT1 tőkeinstrumentumok, valamint az ezekhez kapcsolódó eredménytartalékok és ázsió.  A feltüntetendő érték magában foglalja az átmeneti rendelkezések hatásait. Az adatszolgáltatás időpontjában figyelembe vehető összeg. |
| 0230 | T2 TŐKE  Az 575/2013/EU rendelet 71. cikke. |
| 0240 | EBBŐL: A T2 TŐKÉBE BESZÁMÍTHATÓ  Az 575/2013/EU rendelet 82. és 83. cikke  Az oszlop kizárólag a teljeskörűen konszolidált intézményi leányvállalatok adatait tartalmazza, az 575/2013/EU rendelet 87. cikkének (2) bekezdésében említett leányvállalatok kivételével. Az 575/2013/EU rendelet 87. cikkében előírt valamennyi számítás szempontjából az egyes leányvállalatokat adott esetben az említett rendelet 87. cikke (2) bekezdésének megfelelően szubkonszolidált alapon, egyéb esetekben egyedi alapon kell figyelembe venni.  A fenti leányvállalatok esetében kisebbségi részesedésnek minősülnek az 575/2013/EU rendelet szerinti konszolidáció körébe bevont vállalkozásokon kívüli személyek tulajdonában álló T2 tőkeinstrumentumok, valamint az ezekhez kapcsolódó eredménytartalékok és ázsió.  A feltüntetendő érték magában foglalja az átmeneti rendelkezések hatásait. Az adatszolgáltatás vonatkozási időpontjában figyelembe vehető összeg. |
| 0250–0400 | AZ EGYES SZERVEZETEKNEK A CSOPORTSZINTŰ SZAVATOLÓTŐKE-MEGFELELÉSHEZ VALÓ HOZZÁJÁRULÁSÁVAL KAPCSOLATOS INFORMÁCIÓK |
| 0250–0290 | KOCKÁZATI HOZZÁJÁRULÁS  Az alábbi oszlopokban feltüntetett információkat az adatot szolgáltató intézményre vonatkozó tőkemegfelelési szabályok alapján kell megadni. |
| 0250 | TELJES KOCKÁZATI KITETTSÉGÉRTÉK  A 0260–0290-es oszlopok összegét kell megadni. |
| 0260 | HITELKOCKÁZAT; PARTNERKOCKÁZAT; FELHÍGULÁSI KOCKÁZAT, NYITVA SZÁLLÍTÁSOK, KIEGYENLÍTÉSI/TELJESÍTÉSI KOCKÁZAT  A feltüntetendő érték a kockázattal súlyozott hitelkockázati kitettségérték, valamint a kiegyenlítési/teljesítési kockázatra vonatkozó, az 575/2013/EU rendelet szerinti szavatolótőke-követelmények összege, a más szervezetekkel bonyolított ügyletekhez kapcsolódó, a csoportszintű konszolidált tőkemegfelelési mutató kiszámításakor figyelembe vett összegek nélkül. |
| 0270 | PIACI KOCKÁZATOK  A piaci kockázatra vonatkozó kockázati kitettségértékeket az egyes szervezetek szintjén az 575/2013/EU rendelet szerint kell kiszámítani. A szervezeteknek a piaci kockázat csoportszintű teljes kockázati kitettségértékéhez való hozzájárulásukat kell megadniuk. Az itt feltüntetendő összesített érték megegyezik a konszolidált jelentés 0520-as sorában (A PIACI KOCKÁZATNAK KITETT ÜZLETI TEVÉKENYSÉG TELJES KOCKÁZATI KITETTSÉGÉRTÉKE) megadott összeggel. |
| 0280 | MŰKÖDÉSI KOCKÁZAT  Az ebben az oszlopban feltüntetendő érték a működési kockázat kitettségértékét foglalja magában.  A fix általános költségeket ebben az oszlopban kell feltüntetni. |
| 0290 | EGYÉB KOCKÁZATI KITETTSÉGÉRTÉKEK  Az ebben az oszlopban feltüntetendő érték a fentiekben felsoroltaktól eltérő kockázatokhoz kapcsolódó kitettségértékeket foglalja magában. |
| 0300–0400 | HOZZÁJÁRULÁS A SZAVATOLÓTŐKÉHEZ  A tábla e része nem írja elő az intézmények számára, hogy az egyes szervezetek szintjén teljeskörűen kiszámítsák a teljestőke-megfelelési mutatót.  A 0300–0350-es oszlopot azon konszolidált szervezetek esetében kell kitölteni, amelyek a szavatolótőkéhez kisebbségi részesedéssel, a T1 tőkébe beszámítható vagy a szavatolótőkébe beszámítható tőkével járulnak hozzá. A II. rész 2.3. fejezetének utolsó bekezdésében említett küszöbérték függvényében a 0360–0400-as oszlopot minden olyan konszolidált szervezetre vonatkozóan ki kell tölteni, amely hozzájárul a konszolidált szavatolótőkéhez.  Egy szervezet számára az adatszolgáltató intézmény körébe vont egyéb szervezetek által biztosított szavatolótőke nem vehető figyelembe; az oszlopban kizárólag a csoport szavatolótőkéjéhez való nettó hozzájárulás, főként a harmadik felektől és a felhalmozott tartalékokból származó szavatolótőke adható meg.  Az alábbi oszlopokban feltüntetett információkat az adatot szolgáltató intézményre vonatkozó tőkemegfelelési szabályok alapján kell megadni. |
| 0300–0350 | A KONSZOLIDÁLT SZAVATOLÓTŐKE RÉSZÉT KÉPEZŐ, A SZAVATOLÓTŐKÉBE BESZÁMÍTHATÓ TŐKE  A „KONSZOLIDÁLT SZAVATOLÓTŐKE RÉSZÉT KÉPEZŐ, A SZAVATOLÓTŐKÉBE BESZÁMÍTHATÓ TŐKE” alatt feltüntetendő érték az 575/2013/EU rendelet második részének II. címéből származó összeg, a csoport más szervezetei által rendelkezésre bocsátott források nélkül. |
| 0300 | A KONSZOLIDÁLT SZAVATOLÓTŐKE RÉSZÉT KÉPEZŐ, A SZAVATOLÓTŐKÉBE BESZÁMÍTHATÓ TŐKE  Az 575/2013/EU rendelet 87. cikke. |
| 0310 | A KONSZOLIDÁLT T1 TŐKE RÉSZÉT KÉPEZŐ, A T1 TŐKÉBE BESZÁMÍTHATÓ INSTRUMENTUMOK  Az 575/2013/EU rendelet 85. cikke. |
| 0320 | A KONSZOLIDÁLT CET1 TŐKE RÉSZÉT KÉPEZŐ KISEBBSÉGI RÉSZESEDÉSEK  Az 575/2013/EU rendelet 84. cikke.  A feltüntetendő érték a leányvállalat kisebbségi részesedésének az 575/2013/EU rendelet szerint a konszolidált CET1 tőkébe beszámított összege. |
| 0330 | A KONSZOLIDÁLT AT1 TŐKE RÉSZÉT KÉPEZŐ, A T1 TŐKÉBE BESZÁMÍTHATÓ INSTRUMENTUMOK  Az 575/2013/EU rendelet 86. cikke.  A feltüntetendő érték a leányvállalat T1 tőkébe beszámítható tőkéjének az 575/2013/EU rendelet szerint a konszolidált AT1 tőkébe beszámított összege. |
| 0340 | A KONSZOLIDÁLT T2 TŐKE RÉSZÉT KÉPEZŐ, A SZAVATOLÓTŐKÉBE BESZÁMÍTHATÓ INSTRUMENTUMOK  Az 575/2013/EU rendelet 88. cikke.  A feltüntetendő érték a leányvállalat szavatolótőkébe beszámítható tőkéjének az 575/2013/EU rendelet szerint a konszolidált T2 tőkébe beszámított összege. |
| 0350 | TÁJÉKOZTATÓ ADAT: (–) CÉGÉRTÉK / (+) NEGATÍV CÉGÉRTÉK |
| 0360–0400 | KONSZOLIDÁLT SZAVATOLÓTŐKE  Az 575/2013/EU rendelet 18. cikke.  A „KONSZOLIDÁLT SZAVATOLÓTŐKE” alatt feltüntetendő érték a mérlegből származó összeg, a csoport más szervezetei által rendelkezésre bocsátott források nélkül. |
| 0360 | KONSZOLIDÁLT SZAVATOLÓTŐKE |
| 0370 | EBBŐL: CET1 TŐKE |
| 0380 | EBBŐL: AT1 TŐKE |
| 0390 | EBBŐL: HOZZÁJÁRULÁS A KONSZOLIDÁLT EREDMÉNYHEZ  Itt az egyes szervezeteknek a konszolidált eredményhez való hozzájárulását (nyereség vagy (–) veszteség) kell feltüntetni. Ez magában foglalja a kisebbségi részesedéseknek tulajdonítható eredményt is. |
| 0400 | EBBŐL: (–) CÉGÉRTÉK / (+) NEGATÍV CÉGÉRTÉK  Itt az adatszolgáltató intézménynek a leányvállalatban meglévő cégértékét vagy negatív cégértékét kell feltüntetni. |
| 0410–0480 | TŐKEPUFFEREK  A GS táblában a tőkepufferekkel kapcsolatos adatszolgáltatás szerkezete a CA4 tábla általános felépítését követi, és azzal azonos adatszolgáltatási fogalmakat alkalmaz. A GS táblában a tőkepufferekkel kapcsolatos adatszolgáltatás során a megfelelő összegeket a csoport konszolidált helyzetére vonatkozó pufferkövetelmény meghatározására alkalmazandó rendelkezéseknek megfelelően kell feltüntetni. Ezért a tőkepufferek feltüntetett összegei az egyes szervezeteknek a csoportszintű tőkepufferekhez való hozzájárulását jelentik. A feltüntetett összegek a 2013/36/EU irányelvet átültető nemzeti intézkedéseken és az 575/2013/EU rendeleten alapulnak, beleértve minden azokban foglalt átmeneti rendelkezést is. |
| 0410 | KOMBINÁLT PUFFERKÖVETELMÉNY  A 2013/36/EU irányelv 128. cikkének 6. pontja. |
| 0420 | TŐKEFENNTARTÁSI PUFFER  A 2013/36/EU irányelv 128. cikkének 1. pontja és 129. cikke.  A 2013/36/EU irányelv 129. cikkének (1) bekezdése szerint a tőkefenntartási puffer CET1 tőkén felüli CET1 tőkeelemekből áll. Mivel a tőkefenntartási puffer 2,5 %-os mértéke állandó, ebben a cellában összeget kell feltüntetni. |
| 0430 | INTÉZMÉNYSPECIFIKUS ANTICIKLIKUS TŐKEPUFFER  A 2013/36/EU irányelv 128. cikkének 2. pontja, 130. cikke, valamint 135–140. cikke.  Ebben a cellában az anticiklikus puffer konkrét összegét kell megadni. |
| 0440 | A TAGÁLLAMOK SZINTJÉN AZONOSÍTOTT MAKROPRUDENCIÁLIS VAGY RENDSZERKOCKÁZATOKRA KÉPZETT FENNTARTÁSI PUFFER  Az 575/2013/EU rendelet 458. cikke (2) bekezdése d) pontjának iv. alpontja.  Ebben a cellában a tagállamok szintjén azonosított makroprudenciális vagy rendszerkockázatokra képzett fenntartási puffer értékét kell feltüntetni, amely az 575/2013/EU rendelet 458. cikkével összhangban a tőkefenntartási pufferen felül kérhető. |
| 0450 | RENDSZERKOCKÁZATI TŐKEPUFFER  A 2013/36/EU irányelv 128. cikkének 5. pontja, 133. és 134. cikke.  Ebben a cellában a rendszerkockázati tőkepuffer összegét kell feltüntetni. |
| 0470 | GLOBÁLISAN RENDSZERSZINTEN JELENTŐS INTÉZMÉNYEKRE VONATKOZÓ TŐKEPUFFER  A 2013/36/EU irányelv 128. cikkének 3. pontja és 131. cikke.  Ebben a cellában a globálisan rendszerszinten jelentős intézményekre vonatkozó tőkepuffer összegét kell megadni. |
| 0480 | EGYÉB RENDSZERSZINTEN JELENTŐS INTÉZMÉNYEKRE VONATKOZÓ TŐKEPUFFER  A 2013/36/EU irányelv 128. cikkének 4. pontja és 131. cikke.  Ebben a cellában az egyéb rendszerszinten jelentős intézményekre vonatkozó tőkepuffer összegét kell megadni. |