HU

II. MELLÉKLET

„II. MELLÉKLET

**ÚTMUTATÓ A SZAVATOLÓTŐKÉRE ÉS A SZAVATOLÓTŐKE-KÖVETELMÉNYEKRE VONATKOZÓ ADATSZOLGÁLTATÁSHOZ**

**II. RÉSZ: A TÁBLÁHOZ KAPCSOLÓDÓ ÚTMUTATÓ**

(…)

3.6. C 11.00 – Kiegyenlítési/teljesítési kockázat (CR SETT)

3.6.1. Általános megjegyzések

99. A táblában a kereskedési könyvben és a nem kereskedési könyvben nyilvántartott olyan ügyletekről kell információt szolgáltatni, amelyek kiegyenlítése a teljesítési határidejükig nem történt meg, továbbá a kiegyenlítési kockázat kapcsolódó szavatolótőke-követelményéről az 575/2013/EU rendelet 92. cikke (3) bekezdése c) pontjának ii. alpontjában, valamint 378. cikkében említetteknek megfelelően.

100. Az intézmények a CR SETT táblán a kiegyenlítési/teljesítési kockázattal kapcsolatos információkat adnak meg a kereskedési könyvben és a nem kereskedési könyvben nyilvántartott hitelviszonyt megtestesítő értékpapírokra, részvényekre, külföldi pénznemekre és árukra vonatkozóan.

101. Az 575/2013/EU rendelet 378. cikke szerint a kiegyenlítési/teljesítési kockázatra vonatkozó szavatolótőke-követelmény nem érinti a repoügyleteket, valamint a hitelviszonyt megtestesítő értékpapírokkal, részvényekkel, külföldi pénznemekkel vagy áruval kapcsolatos értékpapír- és áru-kölcsönbeadási, illetve -kölcsönvételi ügyleteket. Ügyelni kell azonban arra, hogy a teljesítési határidőig ki nem egyenlített származtatott ügyletek és hosszú kiegyenlítési idejű ügyletek ettől függetlenül az 575/2013/EU rendelet 378. cikke szerint meghatározott, a kiegyenlítési/teljesítési kockázatra vonatkozó szavatolótőke-követelmény hatálya alá esnek.

102. A teljesítési határidőig ki nem egyenlített ügyletek esetében az intézményeknek ki kell számítaniuk a felmerült árkülönbözetet. Ez az adott hitelviszonyt megtestesítő értékpapír, részvény, külföldi pénznem vagy áru kikötött teljesítési ára és aktuális piaci értéke közötti különbözet, ahol a különbözet veszteséget is jelenthet az intézmény számára.

103. Az intézmények a különbözetet az 575/2013/EU rendelet 378. cikkében található 1. táblázat megfelelő szorzójával megszorozva határozzák meg a vonatkozó szavatolótőke-követelményt.

104. Az 575/2013/EU rendelet 92. cikke (4) bekezdésének b) pontja szerint a kockázati kitettség összegének kiszámításához a kiegyenlítési/teljesítési kockázatra vonatkozó szavatolótőke-követelményt 12,5-del kell megszorozni.

105. Ügyelni kell arra, hogy a CR SETT tábla alkalmazási köre nem terjed ki a nyitva szállításokra vonatkozó, az 575/2013/EU rendelet 379. cikkében rögzített szavatolótőke-követelményre; azt a hitelkockázati táblacsoporton (CR SA, CR IRB) kell feltüntetni.

3.6.2. A tábla egyes részeire vonatkozó útmutató

|  |  |
| --- | --- |
| **Oszlop** | |
| 0010 | KI NEM EGYENLÍTETT ÜGYLETEK TELJESÍTÉSI ÁRA  Az 575/2013/EU rendelet 378. cikkében említetteknek megfelelően az intézmények a teljesítési határidőig ki nem egyenlített ügyleteket azok elfogadott teljesítési árán tüntetik fel.  Ebben az oszlopban minden ki nem egyenlített ügyletet fel kell tüntetni attól függetlenül, hogy a teljesítési határidőt követően nyereséget vagy veszteséget mutatnak. |
| 0020 | A KI NEM EGYENLÍTETT ÜGYLETEKBŐL EREDŐ ÁRKÜLÖNBÖZETI KITETTSÉG  Az intézmények feltüntetik az adott hitelviszonyt megtestesítő értékpapír, részvény, külföldi pénznem vagy áru kikötött teljesítési ára és aktuális piaci értéke közötti különbözetet, ahol a különbözet veszteséget is jelenthet az intézmény számára, az 575/2013/EU rendelet 378. cikkében említetteknek megfelelően.  Ebben az oszlopban kizárólag azokat a ki nem egyenlített ügyleteket kell feltüntetni, amelyek a teljesítési határidőt követően veszteséget mutatnak. |
| 0030 | SZAVATOLÓTŐKE-KÖVETELMÉNYEK  Az intézmények feltüntetik az 575/2013/EU rendelet 378. cikke szerint kiszámított szavatolótőke-követelményt. |
| 0040 | KIEGYENLÍTÉSI KOCKÁZAT TELJES KOCKÁZATI KITETTSÉGÉRTÉKE  Az 575/2013/EU rendelet 92. cikke (4) bekezdésének b) pontja szerint az intézmények a kiegyenlítési kockázati kitettség összegének kiszámításához a 0030-as oszlopban feltüntetett szavatolótőke-követelményt 12,5-del szorozzák meg. |

|  |  |
| --- | --- |
| **Sor** | |
| 0010 | A nem kereskedési könyvi ki nem egyenlített ügyletek összesen  Az intézmények összesített információkat közölnek a nem kereskedési könyvi pozíciók kiegyenlítési/teljesítési kockázatával kapcsolatban (az 575/2013/EU rendelet 92. cikke (4) bekezdésének ca) pontjában, valamint 378. cikkében említetteknek megfelelően).  Az intézmények az {r0010;c0010} cellában a teljesítési határidőig ki nem egyenlített ügyletek összesített értékét tüntetik fel azok elfogadott teljesítési árfolyamán.  Az intézmények az {r0010;c0020} cellában a nem teljesített, veszteséges ügyletekből eredő árkülönbözeti kitettségre vonatkozó összesített információkat tüntetik fel.  Az intézmények az {r0010;c0030] cellában az összesített szavatolótőke-követelményt tüntetik fel, amely a teljesítési határidő után eltelt munkanapok száma szerinti szorzó és a 0020-as oszlopban megadott árkülönbözet szorzatából adódó, a ki nem egyenlített ügyletekre vonatkozó szavatolótőke-követelmény (az 575/2013/EU rendelet 378. cikkében található 1. táblázatban említett kategóriáknak megfelelően). |
| 0020–0060 | Legfeljebb 4 napig ki nem egyenlített ügyletek (0 %-os szorzó)  5–15 napig ki nem egyenlített ügyletek (8 %-os szorzó)  16–30 napig ki nem egyenlített ügyletek (50 %-os szorzó)  31–45 napig ki nem egyenlített ügyletek (75 %-os szorzó)  Legalább 46 napig ki nem egyenlített ügyletek (100 %-os szorzó)  Az intézmények a 0020–0060-as sorban a nem kereskedési könyvi pozíciókra vonatkozó kiegyenlítési/teljesítési kockázattal kapcsolatos információkat az 575/2013/EU rendelet 378. cikkében található 1. táblázatban említett kategóriák szerint tüntetik fel.  A teljesítési határidőt követően 5 munkanapnál rövidebb ideig ki nem egyenlített ügyletek esetében a kiegyenlítési/teljesítési kockázatra nem vonatkozik szavatolótőke-követelmény. |
| 0070 | A kereskedési könyvi ki nem egyenlített ügyletek összesen  Az intézmények összesített információkat közölnek a kereskedési könyvi pozíciók kiegyenlítési/teljesítési kockázatával kapcsolatban (az 575/2013/EU rendelet 92. cikke (4) bekezdésének ca) pontjában, valamint 378. cikkében említetteknek megfelelően).  Az intézmények az {r0070;c0010} cellában a teljesítési határidőig ki nem egyenlített ügyletek összesített értékét tüntetik fel azok elfogadott teljesítési árfolyamán.  Az intézmények az {r0070;c0020} cellában a nem teljesített, veszteséges ügyletekből eredő árkülönbözeti kitettségre vonatkozó összesített információkat tüntetik fel.  Az intézmények az {r0070;c0030} cellában az összesített szavatolótőke-követelményt tüntetik fel, amely a teljesítési határidő után eltelt munkanapok száma szerinti szorzó és a 0020-as oszlopban megadott árkülönbözet szorzatából adódó, a ki nem egyenlített ügyletekre vonatkozó szavatolótőke-követelmény (az 575/2013/EU rendelet 378. cikkében található 1. táblázatban említett kategóriáknak megfelelően). |
| 0080–0120 | Legfeljebb 4 napig ki nem egyenlített ügyletek (0 %-os szorzó)  5–15 napig ki nem egyenlített ügyletek (8 %-os szorzó)  16–30 napig ki nem egyenlített ügyletek (50 %-os szorzó)  31–45 napig ki nem egyenlített ügyletek (75 %-os szorzó)  Legalább 46 napig ki nem egyenlített ügyletek (100 %-os szorzó)  Az intézmények a 0080–0120-as sorban a kereskedési könyvi pozíciókra vonatkozó kiegyenlítési/teljesítési kockázattal kapcsolatos információkat az 575/2013/EU rendelet 378. cikkében található 1. táblázatban említett kategóriák szerint tüntetik fel.  A teljesítési határidőt követően 5 munkanapnál rövidebb ideig ki nem egyenlített ügyletek esetében a kiegyenlítési/teljesítési kockázatra nem vonatkozik szavatolótőke-követelmény. |