LT

II PRIEDAS

„II PRIEDAS

**INFORMACIJOS APIE NUOSAVAS LĖŠAS IR NUOSAVŲ LĖŠŲ REIKALAVIMUS TEIKIMO NURODYMAI**

**II DALIS. SU FORMA SUSIJĘ NURODYMAI**

(…)

5.8. C 25.01. KREDITO VERTINIMO KOREGAVIMO (CVA) RIZIKA

5.8.1. Nurodymai dėl konkrečių pozicijų

|  |  |
| --- | --- |
| **Skiltys** | |
| 0010 | **Sandorio šalies kredito rizikos (CCR) pozicijos vertė**  Sandorio šalies kredito rizikos (CCR) pozicijos vertė, apskaičiuota taikant Reglamento (ES) Nr. 575/2013 trečios dalies II antraštinės dalies 4 ir 6 skyriuose nustatytus metodus. |
| 0020 | **Nuosavų lėšų reikalavimai CCR padengti**  Nuosavų lėšų reikalavimai CCR padengti (Reglamento (ES) Nr. 575/2013 92 straipsnio 4 dalies a ir g punktai ir trečios dalies VI antraštinė dalis). |
| 0030 | **Tariamoji suma**  Išvestinių finansinių priemonių tariamųjų sumų prieš užskaitą ir be koregavimų pagal Reglamento (ES) Nr. 575/2013 279b straipsnį suma. |
| 0040 | **Patirtas kredito vertės koregavimas (CVA)**  Pagal apskaitos nuostatas dėl sumažėjusio išvestinių finansinių priemonių šalių kreditingumo. |
| 0050 | **KIS išvestinių finansinių priemonių pozicijoms taikoma supaprastinta tvarka**  Nuosavų lėšų reikalavimai CVA rizikai padengti (Reglamento (ES) Nr. 575/2013 92 straipsnio 4 dalies d punktas ir trečios dalies VI antraštinė dalis), apskaičiuoti pagal KIS išvestinių finansinių priemonių pozicijoms taikomą supaprastintą tvarką, nustatytą Reglamento (ES) Nr. 575/2013 132a straipsnio 3 dalyje, 152 straipsnio 3 dalyje ir 325j straipsnio 1 dalyje. |
| 0060 | **Supaprastintas metodas**  Nuosavų lėšų reikalavimai sandoriams, kuriems taikomas Reglamento (ES) Nr. 575/2013 385 straipsnyje nurodytas supaprastintas metodas. |
| 0070 | **Supaprastintas BA-CVA metodas**  Nuosavų lėšų reikalavimai CVA rizikai padengti (Reglamento (ES) Nr. 575/2013 92 straipsnio 4 dalies d punktas ir trečios dalies VI antraštinė dalis), apskaičiuoti pagal Reglamento (ES) Nr. 575/2013 384 straipsnio 3 dalį įstaigai, atitinkančiai to reglamento 384 straipsnio 1 dalies b punkte nustatytą sąlygą. |
| 0080–0110 | **Išsamus BA-CVA metodas**  Nuosavų lėšų reikalavimai CVA rizikai padengti (Reglamento (ES) Nr. 575/2013 92 straipsnio 4 dalies d punktas ir trečios dalies VI antraštinė dalis), apskaičiuoti pagal Reglamento (ES) Nr. 575/2013 384 straipsnio 2 dalį įstaigai, atitinkančiai to reglamento 384 straipsnio 1 dalies a punkte nustatytą sąlygą. |
| 0080 | **Apsidraudimo nuo CVA rizikos tariamoji suma**  Pagal Reglamento (ES) Nr. 575/2013 386 straipsnį pripažinto reikalavimus atitinkančio apsidraudimo nuo CVA rizikos tariamoji suma (bendrosios sumos). |
| 0090 | **BACVAcsr-unhedged**  BACVAcsr-unhedged sandoriams, kuriems taikomas pagrindinis metodas, suma, apskaičiuota pagal 384 straipsnio 3 dalį įstaigai, atitinkančiai Reglamento (ES) Nr. 575/2013 384 straipsnio 1 dalies b punkte nustatytą sąlygą. |
| 0100 | **BACVAcsr-hedged**  BACVAcsr-hedged sandoriams, kuriems taikomas pagrindinis metodas, suma, apskaičiuota pagal 384 straipsnio 2 dalį įstaigai, atitinkančiai Reglamento (ES) Nr. 575/2013 384 straipsnio 1 dalies a punkte nustatytą sąlygą. |
| 0110 | **Nuosavų lėšų reikalavimai**  Bendra nuosavų lėšų reikalavimų sandoriams, kuriems taikomas išsamus pagrindinis metodas, suma, apskaičiuota pagal 384 straipsnio 2 dalį įstaigai, atitinkančiai Reglamento (ES) Nr. 575/2013 384 straipsnio 1 dalies a punkte nustatytą sąlygą. |
| 0120–0270 | **BA-CVA metodas**  Nuosavų lėšų reikalavimai CVA rizikai padengti (Reglamento (ES) Nr. 575/2013 92 straipsnio 4 dalies d punktas ir trečios dalies VI antraštinė dalis), apskaičiuoti pagal Reglamento (ES) Nr. 575/2013 383 straipsnį įstaigai, atitinkančiai to reglamento 382a straipsnio 1 dalies a punkte nustatytą sąlygą. |
| 0120 | **Apsidraudimo nuo CVA rizikos tariamoji suma**  Pagal Reglamento (ES) Nr. 575/2013 386 straipsnį pripažinto reikalavimus atitinkančio apsidraudimo nuo CVA rizikos tariamoji suma. |
| 0130 | **Sandorio šalių skaičius**  Reglamento (ES) Nr. 575/2013 445a straipsnio 1 dalies c punktas.  Sandorio šalių skaičius pagal Reglamento (ES) Nr. 575/2013 383 straipsnio 1 dalį, įtrauktas nuosavų lėšų reikalavimus CVA rizikai padengti apskaičiuojant pagal standartizuotą metodą. Bendras skaičius nurodomas 0010 eilutėje, o suskirstymas pagal sandorio šalies rūšį 0170–0220 eilutėse. |
| 0140–0250 | **Nuosavų lėšų reikalavimai užskaitos grupėms pagal SA-CVA metodą padengti**  Nuosavų lėšų reikalavimai CVA rizikai padengti, apskaičiuoti pagal standartizuotą metodą pagal Reglamento (ES) Nr. 575/2013 383 straipsnį, įskaitant suskirstymą pagal rizikos klases, kaip nurodyta 383 straipsnio 2 dalies 1 punkte, ir kiekvienos rizikos klasės nuosavų lėšų reikalavimai delta rizikai ir vega rizikai padengti, kaip reikalaujama Reglamento (ES) Nr. 575/2013 383 straipsnio 3 dalyje ir 383b straipsnyje. |
| 0140–0150 | **Nuosavų lėšų reikalavimai palūkanų normos rizikai padengti**  Reglamento (ES) Nr. 575/2013 383c, 383i, 383j, 383k, 383l ir 383m straipsniai. |
| 0160–0170 | **Nuosavų lėšų reikalavimai užsienio valiutos kurso rizikai padengti**  Reglamento (ES) Nr. 575/2013 383d, 383i, 383j, 383n ir 383o straipsniai. |
| 0180–0190 | **Nuosavų lėšų reikalavimai sandorio šalies kredito maržos rizikai padengti**  Reglamento (ES) Nr. 575/2013 383e, 383i, 383j, 383p, 383q ir 383r straipsniai. |
| 0200–0210 | **Nuosavų lėšų reikalavimai pagrindinei kredito maržos rizikai padengti**  Reglamento (ES) Nr. 575/2013 383f, 383i, 383j, 383s ir 383u straipsniai. |
| 0220–0230 | **Nuosavų lėšų reikalavimai nuosavybės vertybinių popierių rizikai padengti**  Reglamento (ES) Nr. 575/2013 383g, 383i, 383j, 383v ir 383w straipsniai. |
| 0240–0250 | **Nuosavų lėšų reikalavimai biržos prekių kainos rizikai padengti**  Reglamento (ES) Nr. 575/2013 383h, 383i, 383j, 383x ir 383z straipsniai. |
| 0260 | ***m*CVA**  𝑚𝐶𝑉𝐴 dauginimo koeficiento reikšmė pagal Reglamento (ES) Nr. 575/2013 383b straipsnio 8 dalį. Nurodoma vertė, naudojama apskaičiuojant nuosavų lėšų reikalavimus (vertė lygi 1 arba kompetentingų institucijų padidintai vertei). |
| 0270 | **Nuosavų lėšų reikalavimai**  Nuosavų lėšų reikalavimai sandoriams, kuriems taikomas SA-CVA metodas, apskaičiuoti pagal Reglamento (ES) Nr. 575/2013 383 straipsnį. |
| 0280 | **BENDRA NUOSAVŲ LĖŠŲ REIKALAVIMŲ SUMA**  Reglamento (ES) Nr. 575/2013 92 straipsnio 4 dalies e punktas.  Bendrą nuosavų lėšų reikalavimų CVA rizikai padengti suma, apskaičiuota taikant bet kurį iš taikytinų metodų, nurodytų Reglamento (ES) Nr. 575/2013 382a straipsnyje. Jei taikomas daugiau nei vienas metodas, pateikiama visų pagal kiekvieną metodą apskaičiuotų nuosavų lėšų reikalavimų paprasta suma. |
| 0290 | **BENDROS RIZIKOS POZICIJOS SUMOS**  Reglamento (ES) Nr. 575/2013 92 straipsnio 6 dalis.  Reikšmė, gauta nuosavų lėšų reikalavimus padauginus iš 12,5. |
|  | |
| **Eilutės** | |
| 0010 | **Sandoriai, kuriems taikomas nuosavų lėšų reikalavimas CVA rizikai padengti**  Reglamento (ES) Nr. 575/2013 382 straipsnis. |
| 0020 | **dalis, kurią atitinka: tik išvestinės finansinės priemonės**  Išvestinės finansinės priemonės, kurioms taikomas Reglamento (ES) Nr. 575/2013 382 straipsnis (t. y. visi 0010 eilutėje nurodyti sandoriai, išskyrus vertybinių popierių įsigijimo finansavimo sandorius). |
| 0030 | **dalis, kurią atitinka: sandoriai, kuriems kitu atveju taikoma išimtis, tačiau kuriuos įstaigos nutarė iš naujo įtraukti apskaičiuodamos nuosavų lėšų reikalavimus**  Reglamento (ES) Nr. 575/2013 382 straipsnio 4a dalis. |
| 0040–0220 | **PAPILDOMI STRAIPSNIAI** |
| 0040–0110 | **CVA išimtys: nedidelis grąžinimo į apskaičiavimus poveikis**  Nedidelis CVA išimčių, nustatytų Reglamento (ES) Nr. 575/2013 382 straipsnio 3 ir 4 dalyse, grąžinimo į apskaičiavimą poveikis, nurodant kiekvienos išimties poveikį. Nedidelis poveikis – absoliučiąja suma išreikštas skirtumas tarp atitinkamo 0010 eilutėje nurodytų sandorių parametro po to, kai išimtis grąžinta į skaičiavimą, ir atitinkamo 0010 eilutėje nurodytų sandorių parametro. |
| 0040 | **Visi sandoriai, kuriems taikoma išimtis**  Nedidelis visų Reglamento (ES) Nr. 575/2013 382 straipsnio 3 ir 4 dalyse nustatytų CVA išimčių grąžinimo į apskaičiavimą poveikis.  Sandoriai turėtų apimti visus 0010 eilutėje nurodytus sandorius, neatsižvelgiant į Reglamento (ES) Nr. 575/2013 382 straipsnio 3 ir 4 dalyse išvardytas išimtis. Konkrečiai, pirmiau minėti sandoriai, kurie šiuo metu neįtraukti apskaičiuojant CVA kapitalo reikalavimus pagal šiuos straipsnius, turėtų būti vėl grąžinti į apskaičiavimą šioje eilutėje. Bendra šioje eilutėje nurodytų sandorių, kurie buvo grąžinti į apskaičiavimą, suma yra 0050–0110 eilutėse nurodytų sandorių, kurie buvo grąžinti į apskaičiavimą, suma. |
| 0050 | **Klientų sandoriai**  Nedidelis Reglamento (ES) Nr. 575/2013 382 straipsnio 3 dalyje nurodytų klientų sandorių, grąžinimo į apskaičiavimą poveikis.  Nedidelis kliento sandorių su tarpuskaitos nariu, kai tarpuskaitos narys veikia kaip kliento ir reikalavimus atitinkančios pagrindinės sandorio šalies tarpininkas, kuriems pagal Reglamento (ES) Nr. 575/2013 382 straipsnio 3 dalį taikoma išimtis ir dėl to jų nereikia nurodyti 0010 eilutėje, grąžinimo į apskaičiavimą poveikis. Klientai tų sandorių neturėtų grąžinti į apskaičiavimą, jei tie sandoriai atitinka to reglamento 305 straipsnio 2, 3 ir 4 dalių reikalavimus. |
| 0060 | **Sandoriai su ne finansų sandorio šalimis**  Nedidelis Reglamento (ES) Nr. 575/2013 382 straipsnio 4 dalies a punkte nurodytų sandorių su ne finansų sandorio šalimis, grąžinimo į apskaičiavimą poveikis. |
| 0070 | **Sandoriai tik su ES ne finansų sandorio šalimis**  Nedidelis sandorių tik su ES ne finansų sandorio šalimis grąžinimo į apskaičiavimą poveikis. Sandoriai turėtų apimti visus 0060 eilutėje nurodytus sandorius, atėmus 0080 eilutėje nurodytus sandorius. |
| 0080 | **Sandoriai tik su trečiųjų valstybių ne finansų sandorio šalimis**  Nedidelis sandorių tik su trečiųjų valstybių ne finansų sandorio šalimis grąžinimo į apskaičiavimą poveikis. Sandoriai turėtų apimti visus 0060 eilutėje nurodytus sandorius, atėmus 0070 eilutėje nurodytus sandorius. |
| 0090 | **Grupės vidaus sandoriai**  Nedidelis Reglamento (ES) Nr. 575/2013 382 straipsnio 4 dalies b punkte nurodytų grupės vidaus sandorių grąžinimo į apskaičiavimą poveikis. |
| 0100 | **Sandoriai su sandorio šalimis, kurios yra pensijų fondai**  Nedidelis sandorių su sandorio šalimis, kurios yra pensijų fondai, sudarytų per Reglamento (ES) Nr. 648/2012 89 straipsnio 1 dalyje nustatytą pereinamąjį laikotarpį ir kuriems pagal Reglamento (ES) Nr. 575/2013 382 straipsnio 4 dalies antrą pastraipą netaikomi nuosavų lėšų reikalavimai CVA rizikai padengti, grąžinimo į apskaičiavimą poveikis. 382 straipsnio 4 dalies c punkte nurodyti sandoriai, kurie nebuvo sudaryti per Reglamento (ES) Nr. 648/2012 89 straipsnio 1 dalyje nustatytą pereinamąjį laikotarpį, nelaikomi sandoriais, kuriems taikoma išimtis, nes pasibaigė pereinamasis laikotarpis, kurį ta išimtis buvo taikoma. |
| 0110 | **Sandoriai su sandorio šalimis, kurios yra valstybės**  Nedidelis Reglamento (ES) Nr. 575/2013 382 straipsnio 4 dalies d punkte nurodytų sandorių su sandorio šalimis, kurios yra valstybės, grąžinimo į apskaičiavimą poveikis. |
| 0120 | **Sandorių, kuriems taikoma išimtis ir kurie neįtraukti apskaičiuojant CVA, apsidraudimas nuo CVA rizikos**  Sandorių, kuriems taikoma išimtis, kurie neįtraukti apskaičiuojant nuosavų lėšų reikalavimus CVA rizikai padengti ir kuriems taikomi kapitalo reikalavimai rinkos rizikai padengti, apsidraudimas nuo CVA rizikos. |
| 0130 | **VPĮFS, kurių tarpuskaitos pagrindinė sandorio šalis neatlieka ir kurie apskaitos tikslais vertinami tikrąja verte, išskyrus sandorius, kuriems taikoma išimtis, bendra suma**  VPĮFS, kurie apskaitos tikslais vertinami tikrąja verte ir kuriems pagal Reglamento (ES) Nr. 575/2013 382 straipsnio 2 dalį būtų taikomi nuosavų lėšų reikalavimai CVA rizikai padengti, neatsižvelgiant į tai, ar dėl jų atsirandančios CVA rizikos pozicijos yra reikšmingos. VPĮFS, kuriems pagal Reglamento (ES) Nr. 575/2013 382 straipsnio 3 ir 4 dalis netaikomi nuosavų lėšų reikalavimai CVA rizikai padengti, neturėtų būti įtraukiami į skaičiavimus, nebent įstaiga tuos sandorius įtrauktų į nuosavų lėšų reikalavimus CVA rizikai padengti pagal Reglamento (ES) Nr. 575/2013 382 straipsnio 4a dalį. |
| 0140–0160 | **Apsidraudimas nuo CVA rizikos**  Reglamento (ES) Nr. 575/2013 386 straipsnis. |
| 0140 | **Vieno pavadinimo kredito įsipareigojimų neįvykdymo apsikeitimo sandoris** |
| 0150 | **Į indeksą įtrauktas kredito įsipareigojimų neįvykdymo apsikeitimo sandoris** |
| 0160 | **Kitos išvestinės finansinės priemonės, priskiriamos prie apsidraudimo nuo CVA rizikos priemonių** |
| 0170–0220 | **Sandorių, kuriems taikomas SA-CVA metodas, sandorio šalių rūšys**  Reglamento (ES) Nr. 575/2013 445a straipsnio 1 dalies c punktas.  Kiekvienai sandorio šaliai priskiriamas vienas sektorius pagal šias FINREP ekonomikos sektorių klases (žr. šio įgyvendinimo reglamento V priedo 3 dalį).  Sandorio šalių skaičius pagal sektorius nurodomas 0130 skiltyje. |
| 0170 | **Centriniai bankai** |
| 0180 | **Valdžios sektorius** |
| 0190 | **Kredito įstaigos** |
| 0200 | **Investicinės įmonės** |
| 0210 | **Kitos finansų bendrovės (išskyrus investicines įmones)** |
| 0220 | **Ne finansų bendrovės** |
| 0230 | **Sisteminių CVA rizikos komponentų sumavimas**  Reglamento (ES) Nr. 575/2013 384 straipsnio 3 dalis. Nuosavų lėšų reikalavimai pagal tobulos koreliacijos prielaidą (ΣcSCVAc). 0,65 diskonto koeficientas netaikomas. |
| 0240 | **Išskirtinių CVA komponentų sumavimas**  Reglamento (ES) Nr. 575/2013 384 straipsnio 3 dalis. Nuosavų lėšų reikalavimai pagal nulinės koreliacijos prielaidą (sqrt(ΣcSCVAc2)). 0,65 diskonto koeficientas netaikomas. |