SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

**ČASŤ II: POKYNY TÝKAJÚCE SA VZOROV**

(…)

8. Krytie strát pri problémových expozíciách (NPE LC)

8.1. Všeobecné poznámky

202. Vzory pre krytie strát pri problémových expozíciách obsahujú informácie o problémových expozíciách (NPE) na účely výpočtu minimálnej požiadavky na krytie strát pri problémových expozíciách, ako sa špecifikuje v článkoch 47a, 47b a 47c nariadenia (EÚ) č. 575/2013.

203. Blok vzorov pozostáva zo súboru troch vzorov:

1. Výpočet odpočtov pre problémové expozície (C 35.01): ide o vzor týkajúci sa prehľadu, v ktorom sa uvádza uplatniteľná výška nedostatočného krytia vypočítaná ako rozdiel medzi celkovými minimálnymi požiadavkami na krytie problémových expozícií a celkovými rezervami a úpravami alebo odpočtami, ktoré už boli vykonané. Vzor sa vzťahuje tak na problémové expozície, pri ktorých nebolo priznané opatrenie týkajúce sa úľavy, ako aj na problémové expozície s úľavou.
2. Minimálne požiadavky na krytie a hodnoty expozícií pri problémových expozíciách okrem expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 (C 35.02): vo vzore sa vypočítavajú celkové minimálne požiadavky na krytie problémových expozícií, ktoré nie sú problémovými expozíciami s úľavou, na ktoré sa vzťahuje článok 47c ods. 6 nariadenia (EÚ) č. 575/2013, s uvedením faktorov, ktoré sa majú uplatniť na hodnoty expozícií na účely tohto výpočtu podľa toho, či je expozícia zabezpečená alebo nezabezpečená, a podľa času, ktorý uplynul odvtedy, ako sa expozícia stala problémovou.
3. Minimálne požiadavky na krytie a hodnoty expozícií pri problémových expozíciách s úľavou, na ktoré sa vzťahuje článok 47c ods. 6 nariadenia (EÚ) č. 575/2013 (C 35.03): vo vzore sa vypočítavajú celkové minimálne požiadavky na krytie problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013, s uvedením faktorov, ktoré sa majú uplatniť na hodnoty expozícií na účely tohto výpočtu podľa toho, či je expozícia zabezpečená alebo nezabezpečená, a podľa času, ktorý uplynul odvtedy, ako sa expozícia stala problémovou.

204. Minimálna požiadavka na krytie strát pri problémových expozíciách sa uplatňuje na i) expozície vzniknuté 26. apríla 2019 a neskôr, ktoré sa stanú problémovými, a ii) expozície vzniknuté pred 26. aprílom 2019, ak sa po tomto dátume zmenia tak, že sa zvýši ich hodnota expozície voči dlžníkovi [článok 469a nariadenia (EÚ) č. 575/2013], ktoré sa stanú problémovými. V súlade s článkom 47c ods. 4a nariadenia (EÚ) č. 575/2013 sa minimálna požiadavka na krytie strát neuplatňuje na časť problémových expozícií, ktoré sú zaručené alebo poistené oficiálnou agentúrou na podporu exportu.

205. Inštitúcie vypočítavajú odpočty pre problémové expozície v súlade s článkom 47c ods. 1 písm. a) a b) nariadenia (EÚ) č. 575/2013, a to vrátane výpočtu minimálnych požiadaviek na krytie a celkových rezerv a úprav alebo odpočtov, na úrovni jednotlivých expozícií („na základe transakcie“), a nie na úrovni dlžníka alebo portfólia.

206. Na účely výpočtu odpočtov pre problémové expozície inštitúcie rozlišujú medzi nezabezpečenou a zabezpečenou časťou problémovej expozície v súlade s článkom 47c ods. 1 nariadenia (EÚ) č. 575/2013. Na tento účel inštitúcie vykazujú hodnoty expozícií a minimálne požiadavky na krytie osobitne pre nezabezpečenú časť problémových expozícií a pre zabezpečenú časť problémových expozícií.

207. Na účely priradenia príslušných uplatniteľných faktorov a na účely výpočtu minimálnych požiadaviek na krytie inštitúcie klasifikujú zabezpečenú časť problémových expozícií v závislosti od druhu kreditného zabezpečenia v súlade s článkom 47c ods. 3 nariadenia (EÚ) č. 575/2013 takto: i) „zabezpečená nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia, ako sa uvádza v článku 201“; ii) „zabezpečená iným financovaným alebo nefinancovaným kreditným zabezpečením“; alebo iii) „zaručená alebo dodatočne zaručená zaručeným oprávneným poskytovateľom zabezpečenia“. Ak je problémová expozícia zabezpečená viac ako jedným druhom kreditného zabezpečenia, jej hodnota expozície sa zaraďuje podľa kvality zabezpečenia, pričom sa začína expozíciou s najvyššou kvalitou zabezpečenia.

207a. V súlade s článkom 36 ods. 5 nariadenia (EÚ) č. 575/2013 vykazujú špecializované subjekty pre reštrukturalizáciu dlhu všetky príslušné expozície vrátane problémových expozícií kúpenými týmito inštitúciami vo vzore C 35.01 až C 35.03, pričom stanovujú uplatniteľnú hodnotu nedostatočného krytia kúpenej časti na nulu v riadku 0010 vzoru C 35.01.

8.2. C 35.01 – VÝPOČET ODPOČTOV PRI PROBLÉMOVÝCH EXPOZÍCIÁCH (NPE LC1)

* + 1. Pokyny týkajúce sa konkrétnych pozícií

|  |  |
| --- | --- |
| Stĺpce | Pokyny |
| 0010 – 0100 | **Čas, ktorý uplynul odvtedy, ako boli expozície klasifikované ako problémové**  „Čas, ktorý uplynul odvtedy, ako boli expozície klasifikované ako problémové“ je čas v rokoch, ktorý uplynul odvtedy, ako bola expozícia klasifikovaná ako problémová, k dátumu vykazovania. Pri kúpených problémových expozíciách začína čas v rokoch plynúť odo dňa, keď boli expozície pôvodne klasifikované ako problémové, a nie od dátumu ich nákupu.  Inštitúcie vykazujú údaje o expozíciách, pri ktorých referenčný dátum patrí do zodpovedajúceho časového intervalu, pričom uvádzajú obdobie v rokoch, ktoré uplynulo od klasifikácie expozícií ako problémových, bez ohľadu na prípadné uplatňovanie opatrení týkajúcich sa úľavy.  Pri časovom intervale „> X rokov, <= Y rokov“ inštitúcie vykazujú údaje o expozíciách, pri ktorých referenčný dátum zodpovedá obdobiu medzi prvým a posledným dňom Y. roka po klasifikácii týchto expozícií ako problémových. |
| 0110 | **Spolu**  Inštitúcie vykazujú súčet všetkých stĺpcov od 0010 do 0100. |

|  |  |
| --- | --- |
| Riadky | Pokyny |
| 0010 | **Uplatniteľná výška nedostatočného krytia**  Článok 47c ods. 1 nariadenia (EÚ) č. 575/2013  Na účel výpočtu uplatniteľnej výšky nedostatočného krytia inštitúcie odpočítajú celkové rezervy a úpravy alebo odpočty (s horným ohraničením) (riadok 0080) od celkovej minimálnej požiadavky na krytie problémových expozícií (riadok 0020).  Uplatniteľná výška nedostatočného krytia (t. j. schodok v celkovej minimálnej požiadavke na krytie problémových expozícií) musí byť rovná nule alebo vyššia ako nula. |
| 0020 | **Celková minimálna požiadavka na krytie problémových expozícií**  Článok 47c ods. 1 písm. a) nariadenia (EÚ) č. 575/2013  Na účel výpočtu celkovej minimálnej požiadavky na krytie problémových expozícií inštitúcie spočítajú minimálnu požiadavku na krytie nezabezpečenej časti problémových expozícií (riadok 0030) a zabezpečenej časti problémových expozícií (riadok 0040). |
| 0030 | **Nezabezpečená časť problémových expozícií**  Článok 47c ods. 1 písm. a) bod i), článok 47c ods. 2, článok 47c ods. 6 nariadenia (EÚ) č. 575/2013  Inštitúcia vykazuje celkovú minimálnu požiadavku na krytie nezabezpečenej časti problémových expozícií, t. j. súhrn výpočtov na úrovni expozície.  Hodnota vykazovaná v každom stĺpci sa rovná súčtu hodnôt vykázaných v riadku 0020 vzoru C 35.02 a v riadku 0020 vzoru C 35.03 (v uplatniteľných prípadoch) v príslušných stĺpcoch. |
| 0040 | **Zabezpečená časť problémových expozícií**  Článok 47c ods. 1 písm. a) bod ii), článok 47c ods. 3, článok 47c ods. 4, článok 47c ods. 6 nariadenia (EÚ) č. 575/2013  Inštitúcie vykazujú celkovú minimálnu požiadavku na krytie zabezpečenej časti problémových expozícií, t. j. súhrn výpočtov na úrovni expozície.  Hodnota vykazovaná v každom stĺpci sa rovná súčtu hodnôt vykázaných v riadkoch 0030 – 0045 vzoru C 35.02 a v riadkoch 0030 – 0040 vzoru C 35.03 (v uplatniteľných prípadoch) v príslušných stĺpcoch. |
| 0050 | **Hodnota expozície**  Článok 47a ods. 2 nariadenia (EÚ) č. 575/2013  Inštitúcie vykazujú celkovú hodnotu expozície problémových expozícií vrátane nezabezpečených aj zabezpečených expozícií. Táto hodnota zodpovedá súčtu riadkov 0060 a 0070. |
| 0060 | **Nezabezpečená časť problémových expozícií**  Článok 47a ods. 2 a článok 47c ods. 1 nariadenia (EÚ) č. 575/2013 |
| 0070 | **Zabezpečená časť problémových expozícií**  Článok 47a ods. 2 a článok 47c ods. 1 nariadenia (EÚ) č. 575/2013 |
| 0080 | **Celkové rezervy a úpravy alebo odpočty (s horným ohraničením)**  Inštitúcie vykazujú zhora ohraničený súčet položiek uvedených v riadkoch 0100 – 0150 v súlade s článkom 47c ods. 1 písm. b) nariadenia (EÚ) č. 575/2013. Maximálnym limitom pre zhora ohraničené rezervy a úpravy alebo odpočty je hodnota minimálnej požiadavky na krytie na úrovni expozície.  Zhora ohraničená hodnota sa vypočítava samostatne pre každú expozíciu, a to ako nižšia hodnota spomedzi minimálnej požiadavky na krytie tejto expozície a celkových rezerv a úprav alebo odpočtov pre tú istú expozíciu. |
| 0090 | **Celkové rezervy a úpravy alebo odpočty (bez horného ohraničenia)**  Inštitúcie vykazujú súčet neohraničených hodnôt položiek uvedených v riadkoch 0100 – 0150 v súlade s článkom 47c ods. 1 písm. b) nariadenia (EÚ) č. 575/2013. Rezervy a úpravy alebo odpočty (bez horného ohraničenia) nie sú obmedzené na hodnotu minimálnej požiadavky na krytie na úrovni expozície. |
| 0100 | **Špecifické úpravy kreditného rizika**  Článok 47c ods. 1 písm. b) bod i) nariadenia (EÚ) č. 575/2013 |
| 0110 | **Dodatočné úpravy ocenenia**  Článok 47c ods. 1 písm. b) bod ii) nariadenia (EÚ) č. 575/2013 |
| 0120 | **Iné zníženia vlastných zdrojov**  Článok 47c ods. 1 písm. b) bod iii) nariadenia (EÚ) č. 575/2013 |
| 0130 | **Schodok v rámci prístupu IRB**  Článok 47c ods. 1 písm. b) bod iv) nariadenia (EÚ) č. 575/2013 |
| 0140 | **Rozdiel medzi kúpnou cenou a sumou, ktorú dlžník dlhuje**  Článok 47c ods. 1 písm. b) bod v) nariadenia (EÚ) č. 575/2013 |
| 0150 | **Sumy, ktoré inštitúcia odpísala odvtedy, ako bola expozícia klasifikovaná ako problémová**  Článok 47c ods. 1 písm. b) bod vi) nariadenia (EÚ) č. 575/2013 |

* 1. C 35.02 – MINIMÁLNE POŽIADAVKY NA KRYTIE A HODNOTY EXPOZÍCIÍ PRI PROBLÉMOVÝCH EXPOZÍCIÁCH OKREM EXPOZÍCIÍ S ÚĽAVOU, NA KTORÉ SA VZŤAHUJE ČLÁNOK 47C ODS. 6 NARIADENIA (EÚ) Č. 575/2013 (NPE LC2)
     1. Pokyny týkajúce sa konkrétnych pozícií

|  |  |
| --- | --- |
| Stĺpce | Pokyny |
| 0010 – 0100 | **Čas, ktorý uplynul odvtedy, ako boli expozície klasifikované ako problémové**  „Čas, ktorý uplynul odvtedy, ako boli expozície klasifikované ako problémové“ je čas v rokoch, ktorý uplynul odvtedy, ako bola expozícia klasifikovaná ako problémová. Inštitúcie vykazujú údaje o expozíciách, pri ktorých referenčný dátum patrí do zodpovedajúceho časového intervalu, pričom uvádzajú obdobie v rokoch, ktoré uplynulo od klasifikácie expozícií ako problémových, bez ohľadu na prípadné uplatňovanie opatrení týkajúcich sa úľavy.  Pri časovom intervale „> X rokov, <= Y rokov“ inštitúcie vykazujú údaje o expozíciách, pri ktorých referenčný dátum zodpovedá obdobiu medzi prvým a posledným dňom Y. roka po klasifikácii týchto expozícií ako problémových. |
| 0110 | **Spolu**  Inštitúcie vykazujú súčet všetkých stĺpcov od 0010 do 0100. |

|  |  |
| --- | --- |
| Riadky | Pokyny |
| 0010 | **Celková minimálna požiadavka na krytie**  Článok 47c ods. 1 písm. a) nariadenia (EÚ) č. 575/2013  Na účel výpočtu celkovej minimálnej požiadavky na krytie problémových expozícií okrem expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013, inštitúcie spočítajú minimálnu požiadavku na krytie nezabezpečenej časti problémových expozícií (riadok 0020) a minimálnu požiadavku na krytie zabezpečenej časti problémových expozícií (riadky 0030 – 0045). |
| 0020 | **Nezabezpečená časť problémových expozícií**  Článok 47c ods. 1 písm. a) bod i), článok 47c ods. 2 nariadenia (EÚ) č. 575/2013  Minimálna požiadavka na krytie sa vypočíta vynásobením agregovaných hodnôt expozícií v riadku 0070 zodpovedajúcim koeficientom v jednotlivých stĺpcoch. |
| 0030 | **Časť problémových expozícií zabezpečená nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia**  Článok 47c ods. 1 písm. a) bod ii) a článok 47c ods. 3 písm. a), b), c), d), f), h) a i) nariadenia (EÚ) č. 575/2013  Minimálna požiadavka na krytie sa vypočíta vynásobením agregovaných hodnôt expozícií v riadku 0080 zodpovedajúcim koeficientom v jednotlivých stĺpcoch. |
| 0040 | **Časť problémových expozícií zabezpečená iným financovaným alebo nefinancovaným zabezpečením**  Článok 47c ods. 1 písm. a) bod ii) a článok 47c ods. 3 písm. a), b), c), e) a g) nariadenia (EÚ) č. 575/2013  Minimálna požiadavka na krytie sa vypočíta vynásobením agregovaných hodnôt expozícií v riadku 0090 zodpovedajúcim koeficientom v jednotlivých stĺpcoch. |
| 0045 | **Časť problémových expozícií zabezpečená alebo dodatočne zaručená zaručeným oprávneným poskytovateľom zabezpečenia**  Článok 47c ods. 4 písm. b) nariadenia (EÚ) č. 575/2013  Minimálna požiadavka na krytie sa vypočíta vynásobením agregovaných hodnôt expozícií v riadkoch 0110 a 0120 zodpovedajúcimi koeficientmi v jednotlivých stĺpcoch. |
| 0060 | **Hodnota expozície**  Článok 47a ods. 2 nariadenia (EÚ) č. 575/2013  Na účel výpočtu riadku 0060 inštitúcie spočítajú hodnoty expozícií vykázané pre nezabezpečenú časť problémových expozícií (riadok 0070), časť problémových expozícií zabezpečenú nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia (riadok 0080), časť problémových expozícií zabezpečenú iným financovaným alebo nefinancovaným kreditným zabezpečením (riadok 0090) a časť problémových expozícií zaručenú alebo dodatočne zaručenú zaručeným oprávneným poskytovateľom zaručenia (riadky 0110 a 0120). |
| 0070 | **Nezabezpečená časť problémových expozícií**  Článok 47a ods. 2, článok 47c ods. 1, článok 47c ods. 2 nariadenia (EÚ) č. 575/2013  Inštitúcie vykazujú celkovú hodnotu expozície nezabezpečenej časti problémových expozícií v rozčlenení podľa času, ktorý uplynul odvtedy, ako boli expozície klasifikované ako problémové. |
| 0080 | **Časť problémových expozícií zabezpečená nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia**  Článok 47a ods. 2, článok 47c ods. 1 a článok 47c ods. 3 písm. a), b), c), d), f), h) a i) nariadenia (EÚ) č. 575/2013  Inštitúcie vykazujú celkovú hodnotu expozície častí problémových expozícií, ktoré sú zabezpečené nehnuteľným majetkom podľa tretej časti hlavy II nariadenia (EÚ) č. 575/2013 alebo ktoré sú úverom na nehnuteľný majetok určený na bývanie zaručeným oprávneným poskytovateľom zabezpečenia, ako sa uvádza v článku 201 uvedeného nariadenia. |
| 0090 | **Časť problémových expozícií zabezpečená iným financovaným alebo nefinancovaným zabezpečením**  Článok 47a ods. 2, článok 47c ods. 1 a článok 47c ods. 3 písm. a), b), c), e) a g) nariadenia (EÚ) č. 575/2013  Inštitúcie vykazujú celkovú hodnotu expozície častí problémových expozícií, ktoré sú zabezpečené iným financovaným alebo nefinancovaným kreditným zabezpečením podľa tretej časti hlavy II nariadenia (EÚ) č. 575/2013. |
| 0110 | **Časť problémových expozícií zabezpečená alebo dodatočne zaručená zaručeným oprávneným poskytovateľom zabezpečenia (koeficient 1)**  Článok 47c ods. 4 písm. b) nariadenia (EÚ) č. 575/2013 (koeficient 1) |
| 0120 | **Časť problémových expozícií zabezpečená alebo dodatočne zaručená zaručeným oprávneným poskytovateľom zabezpečenia (koeficient 0)**  Článok 47c ods. 4 písm. a) a b) nariadenia (EÚ) č. 575/2013 (koeficient 0) Expozície, v prípade ktorých sa zaručený oprávnený poskytovateľ zabezpečenia dohodol úplne plniť všetky platobné záväzky dlžníka voči úverovej inštitúcii a v súlade s pôvodným harmonogramom zmluvných platieb, by sa mali vykazovať v riadku 0120 (pre všetky časové skupiny). |

* 1. C 35.03 – MINIMÁLNE POŽIADAVKY NA KRYTIE A HODNOTY EXPOZÍCIÍ PRI PROBLÉMOVÝCH EXPOZÍCIÁCH S ÚĽAVOU, NA KTORÉ SA VZŤAHUJE ČLÁNOK 47C ODS. 6 NARIADENIA (EÚ) Č. 575/2013 (NPE LC3)
     1. Pokyny týkajúce sa konkrétnych pozícií

|  |  |
| --- | --- |
| Stĺpce | Pokyny |
| 0010 – 0100 | **Čas, ktorý uplynul odvtedy, ako boli expozície klasifikované ako problémové**  „Čas, ktorý uplynul odvtedy, ako boli expozície klasifikované ako problémové“ je čas v rokoch, ktorý uplynul odvtedy, ako bola expozícia klasifikovaná ako problémová. Inštitúcie vykazujú údaje o expozíciách, pri ktorých referenčný dátum patrí do zodpovedajúceho časového intervalu, pričom uvádzajú obdobie v rokoch, ktoré uplynulo od klasifikácie expozícií ako problémových, bez ohľadu na prípadné uplatňovanie opatrení týkajúcich sa úľavy.  Pri časovom intervale „> X rokov, <= Y rokov“ inštitúcie vykazujú údaje o expozíciách, pri ktorých referenčný dátum zodpovedá obdobiu medzi prvým a posledným dňom Y. roka po klasifikácii týchto expozícií ako problémových. |
| 0110 | **Spolu**  Inštitúcie vykazujú súčet všetkých stĺpcov od 0010 do 0100. |

|  |  |
| --- | --- |
| Riadky | Pokyny |
| 0010 | **Celková minimálna požiadavka na krytie**  Článok 47c ods. 1 písm. a) a článok 47c ods. 6 nariadenia (EÚ) č. 575/2013  Na účel výpočtu celkovej minimálnej požiadavky na krytie problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013, inštitúcie spočítajú minimálne požiadavky na krytie nezabezpečenej časti problémových expozícií s úľavou (riadok 0020), časti problémových expozícií s úľavou zabezpečenej nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia (riadok 0030) a časti problémových expozícií s úľavou zabezpečenej iným financovaným alebo nefinancovaným zabezpečením (riadok 0040). |
| 0020 | **Nezabezpečená časť problémových expozícií**  Článok 47c ods. 1 písm. a) bod i), článok 47c ods. 2, článok 47c ods. 6 nariadenia (EÚ) č. 575/2013  Inštitúcie vykazujú celkovú minimálnu požiadavku na krytie nezabezpečenej časti problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013, t. j. súhrn výpočtov na úrovni expozície. |
| 0030 | **Časť problémových expozícií zabezpečená nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia**  Článok 47c ods. 1 písm. a) bod ii), článok 47c ods. 3 písm. a), b), c), d), f), h) a i) a článok 47c ods. 6 nariadenia (EÚ) č. 575/2013  Inštitúcie vykazujú celkovú minimálnu požiadavku na krytie častí problémových expozícií s úľavou, ktoré sú zabezpečené nehnuteľným majetkom podľa tretej časti hlavy II nariadenia (EÚ) č. 575/2013 alebo ktoré sú úvermi na nehnuteľný majetok určený na bývanie zaručenými oprávneným poskytovateľom zabezpečenia, ako sa uvádza v článku 201 uvedeného nariadenia, na ktoré sa vzťahuje článok 47c ods. 6 uvedeného nariadenia, t. j. súhrn výpočtov na úrovni expozície. |
| 0040 | **Časť problémových expozícií zabezpečená iným financovaným alebo nefinancovaným zabezpečením**  Článok 47c ods. 1 písm. a) bod ii), článok 47c ods. 3 písm. a), b), c), e) a g) a článok 47c ods. 6 nariadenia (EÚ) č. 575/2013  Inštitúcie vykazujú celkovú minimálnu požiadavku na krytie častí problémových expozícií s úľavou, ktoré sú zabezpečené iným financovaným alebo nefinancovaným zabezpečením, na ktoré sa vzťahuje článok 47c ods. 6 nariadenia (EÚ) č. 575/2013, t. j. súhrn výpočtov na úrovni expozície. |
| 0050 | **Hodnota expozície**  Článok 47a ods. 2 a článok 47c ods. 6 nariadenia (EÚ) č. 575/2013  Na účel výpočtu hodnoty expozície inštitúcie spočítajú hodnoty expozícií pre nezabezpečenú časť problémových expozícií (riadok 0060), časť problémových expozícií zabezpečenú nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia (riadok 0070) a časť problémových expozícií zabezpečenú iným financovaným alebo nefinancovaným zabezpečením (riadok 0120), podľa konkrétneho prípadu. |
| 0060 | **Nezabezpečená časť problémových expozícií**  Článok 47a ods. 2, článok 47c ods. 1, článok 47c ods. 2, článok 47c ods. 6 nariadenia (EÚ) č. 575/2013  Inštitúcie vykazujú celkovú hodnotu expozície nezabezpečenej časti problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013, ak bolo prvé opatrenie týkajúce sa úľavy priznané medzi prvým a posledným dňom druhého roka po klasifikácii expozície ako problémovej (> 1 rok; <= 2 roky). |
| 0070 | **Časť problémových expozícií zabezpečená nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia**  Článok 47a ods. 2, článok 47c ods. 1, článok 47c ods. 3 písm. a), b), c), d), f), h) a i) a článok 47c ods. 6 nariadenia (EÚ) č. 575/2013  Inštitúcie vykazujú celkovú hodnotu expozície tých častí problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené nehnuteľným majetkom podľa tretej časti hlavy II uvedeného nariadenia alebo ktoré sú úverom na nehnuteľný majetok určený na bývanie zaručeným oprávneným poskytovateľom zabezpečenia, ako sa uvádza v článku 201 uvedeného nariadenia. |
| 0080 | **> 2 roky a <= 3 roky po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia, ak bolo prvé opatrenie týkajúce sa úľavy priznané medzi prvým a posledným dňom tretieho roka po klasifikácii expozície ako problémovej. |
| 0090 | **> 3 roky a <= 4 roky po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia, ak bolo prvé opatrenie týkajúce sa úľavy priznané medzi prvým a posledným dňom štvrtého roka po klasifikácii expozície ako problémovej. |
| 0100 | **> 4 roky a <= 5 rokov po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia, ak bolo prvé opatrenie týkajúce sa úľavy priznané medzi prvým a posledným dňom piateho roka po klasifikácii expozície ako problémovej. |
| 0110 | **> 5 rokov a <= 6 rokov po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené nehnuteľným majetkom alebo úverom na nehnuteľný majetok určený na bývanie zaručeným oprávneným poskytovateľom zabezpečenia, ak bolo prvé opatrenie týkajúce sa úľavy priznané medzi prvým a posledným dňom šiesteho roka po klasifikácii expozície ako problémovej. |
| 0120 | **Časť problémových expozícií zabezpečená iným financovaným alebo nefinancovaným zabezpečením**  Článok 47c ods. 1, článok 47c ods. 3 písm. a), b), c), e) a g) a článok 47c ods. 6 nariadenia (EÚ) č. 575/2013  Inštitúcie vykazujú celkovú hodnotu expozície častí problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené iným financovaným alebo nefinancovaným zabezpečením podľa tretej časti hlavy II nariadenia (EÚ) č. 575/2013. |
| 0130 | **> 2 roky a <= 3 roky po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené iným financovaným alebo nefinancovaným zabezpečením, ak bolo prvé opatrenie týkajúce sa úľavy priznané medzi prvým a posledným dňom tretieho roka po klasifikácii expozície ako problémovej. |
| 0140 | **> 3 roky a <= 4 roky po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené iným financovaným alebo nefinancovaným zabezpečením, ak bolo prvé opatrenie týkajúce sa úľavy priznané medzi prvým a posledným dňom štvrtého roka po klasifikácii expozície ako problémovej. |
| 0150 | **> 4 roky a <= 5 rokov po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené iným financovaným alebo nefinancovaným zabezpečením, ak bolo prvé opatrenie týkajúce sa úľavy priznané medzi prvým a posledným dňom piateho roka po klasifikácii expozície ako problémovej. |
| 0160 | **> 5 rokov a <= 6 rokov po klasifikácii ako NPE**  Inštitúcie vykazujú hodnotu expozície problémových expozícií s úľavou, na ktoré sa vzťahuje článok 47c ods. 6 nariadenia (EÚ) č. 575/2013 a ktoré sú zabezpečené iným financovaným alebo nefinancovaným zabezpečením, ak bolo prvé opatrenie týkajúce sa úľavy priznané medzi prvým a posledným dňom šiesteho roka po klasifikácii expozície ako problémovej.“ |